钦定古今图书集成/明伦汇编/氏族典/第614卷 > 《郑樵通志》 > 斛斯政
## 钦定古今图书集成/明伦汇编/氏族典/第614卷 > 《郑樵通志》 > 斛斯政

按《隋书斛斯政传》，“政祖椿，魏太保尚书令常山文宣
王父。”散骑常侍、新蔡郡公。政明悟有器干，初为亲
卫，后以军功授仪同。杨元感兄弟俱与之交。元感之
反也，政与通谋。及元纵等亡归，亦政之计也。帝在辽
东，穷治元纵党与，内不自安，遂亡奔高丽。明年，帝复
东征，高丽请降，求执送政。帝许之，遂锁政而还。至京
师，以政告庙。将出《金光门》，缚政于柱，公卿百僚并亲
击射，脔割其肉，多有啖者。啖后烹煮，收其馀骨，焚而
扬之。

廖用贤《尚友录》。